Hofcumberges pils
Šis raksts ir par Hofcumberges pili. Par citām jēdziena Kalnamuiža nozīmēm skatīt nozīmju atdalīšanas lapu. Hofcumberges ordeņa pils (vācu: Schlosse zum Berge, Hof zum Berge) jeb Kalnamuižas pils bija Livonijas ordeņa Dobeles komturejas, vēlāk Kurzemes un Zemgales hercogistes nocietinājums Tērvetē. Pils uzcelta 14. gadsimtā pie Zemgales robežas ar Lietuvas dižkunigaitiju, lai aizsargātos pret lietuviešu uzbrukumiem. Līdz mūsdienām saglabājušās pils dienvidaustrumu, dienvidrietumu un ziemeļrietumu mūru paliekas 7-8 metru augstumā.